open-index/open-wikipedia-markdown huggingface dataset:
נחל עקרון

**נחל עקרון** והמשכו **נחל גמליאל** הוא נחל, הנמצא במישור החוף הדרומי. הנחל הוא נחל איתן.

כמות המים השנתית בנחל מסתכמת בכחמישה מיליון קוב מים.
## גאוגרפיה
ראשיתו של הנחל המכונה במפות "עקרון" בין המושבים פדיה ופתחיה ומשם הוא יורד מערבה בערוץ רדוד צפונית לשמורת עינות גיבתון המתנקזת אליו ודרך מזכרת בתיה. הוא עובר מדרום לקריית עקרון וחוצה את בית אלעזרי. מעט מצפון לצומת בסיס תל נוף פונה הנחל לכיוון דרום־מערב, זורם למרגלות המורד המזרחי של גבעות מע'אר, ובקצה הדרומי של הגבעות פונה לכיוון צפון מערב. בנקודה זו משתנה שמו במפות ל"גמליאל". הנחל זורם לכיוון כללי צפון מערב, עד הישפכו לנחל שורק מצפון מזרח לתל מחוז.

שיפוע הנחל מתון מאוד, וממערב לגבעות מע'אר הוא נוטה להציף את השטחים שמסביבו בעיתות של גשמים רבים. הנחל מהווה מסדרון אקולוגי המחבר את שפלת יהודה עם מישור החוף.

## מקור השם והיסטוריה
הנחל נקרא על שם עקרון הקדומה, שייתכן ששמה השתמר בכפר הערבי עקיר. בשנות ה-40 של המאה ה-20 נחפרה תעלה באורך של כקילומטר וחצי מנחל שורק ועד לנחל עקרון במטרה לשפר את הניקוז של נחל שורק ולייבש את ביצות האזור. תעלת הניקוז מסומנת במפות כראשיתו של נחל גמליאל, אך היא אינה נחל טבעי.

## שיקום הנחל
המועצה המקומית מזכרת בתיה מבצעת פעולות שימור ושיקום של הנחל. הנחל שוקם לאורך שני הקילומטרים שבתוך היישוב והורחב כך שיזרום טוב יותר וימנעו שיטפונות.

הנחל הונגש לציבור ולאורכו נסללו שבילים הכוללים פינות ישיבה, עצים ומסלעות. כמו כן, ב-2018 החלה תוכנית לשילוב ילדי גן ובית ספר, מבוגרים וגמלאים בתהליך שיקום הנחל.

המשכו של הנחל, מגבעות מע'אר ועד לכביש 410 נמצא בתהליך שיקום מתמשך מאז 2018, בהובלת רשות נחל וניקוז שורק לכיש.

## אתרים לאורך הנחל
* שמורת עינות גיבתון
* טיילת במזכרת בתיה
* גן לאומי גבעות מרר
* חירבת חברא - אתר ארכאולוגי
* תל שלף
* גן לאומי נחל רובין

## קישורים חיצוניים
* תוואי נחל עקרון מעיינות גיבתון ועד המפגש עם תעלת הניקוז.
* תוואי נחל גמליאל
* מפות ותצלומי אויר של הנחל ותהליך הסדרתו.
* 

## הערות שוליים

עקרון
קטגוריה:מישור החוף הדרומי: נחלים
עקרון
הר ארגמן

**הר ארגמן** הוא הר חרוטי שנמצא בהרי אילת. גובהו כ-500 מטר. שמו ניתן לו על שם צבעו, הוא משקיף על עין יטבתה (עין ע'דיאן) ומכאן שמו הערבי "**ג'בל אלע'דיאן**". בפסגת ההר יש תצפית על דרום הערבה.

## גאוגרפיה
ממוזער|הר ארגמן בצילום מקרוב
הר חרוטי בהרי אילת על מדרגת מצוק ההעתקים שמעל דרום הערבה. כ-7 קילומטרים מדרום מערב ליטבתה. בפסגת ההר יש תצפית על דרום הערבה, יטבתה והרי אדום.

ההר מתרומם בירכתי הנגב הדרומי ובגבול הערבה, בין יטבתה ותמנע. פסגתו גבוהה מ-500 מטר מעל פני הקרקע. במורדו המזרחי עובר נחל צאלה לערבה.

## גאולוגיה
בראש ההר גיר מתוצרת גרופית שבתחתיתו מחשופים של עורקים אדמדמים בשכבות החרסית. ג'בל ע'דיאן משום הוא צופה אל עין ע'דיאן (יטבתה).

מקור שמו הוא בעורקיו האדומים-צהבהבים של תחמוצת ברזל הנראים במחשופי החרסית שבבסיס ההר.

## לקריאה נוספת
* וילנאי אריאל, ז', (1969). "**אנציקלופדיה לידיעת הארץ**", הוצאת ספריית השדה תל אביב, עמוד 292.
* מרקוס, מ' ואלעזרי, י' (2000). "**אנציקלופדיה מפה - כרך 1**", מפה- מיפוי והוצאות לאור, עמוד 95.

## קישורים חיצוניים
* אתר עמוד ענן
* אתר מדרשת שדה בוקר

## הערות שוליים

ארגמן
קטגוריה:בקעת עובדה
הר רפיד

**הר רפיד** הוא הר בפרוזדור ירושלים. הוא נמצא כשני ק"מ מצפון־מערב לאבו גוש וכקילומטר אחד צפונית־מערבית לקיבוץ מעלה החמישה. נמצאים לידו שרידי יישוב כפרי מן התקופה הבניזנטית.

מקור השם בחורבת רפיד (ח'ירבאת ראפידיה) הנמצאת בראש ההר. בחורבה נמצאו שרידים של כ־20 מבנים, שלושה בורות מים, מערת קבורה ומתקנים חקלאיים חצובים בסלע מן ההר. מן ההר, החולש מגובה רב על עמק נחל כפירה ועל עין כפירה, יש תצפית על הסביבה, על תל כפירה שמעליו, שלוחות הרי בנימין ומישור החוף. ההר נמצא במגע עם אזור החיץ לשעבר (בגדה המערבית) אשר הפריד בין השטח שבשליטת ירדן לשטח שבשליטת ישראל עד 1967.

## הערות שוליים

רפיד
רפיד
קטגוריה:מעלה החמישה
עמק מהר"ל

**עמק מהר"ל** הוא עמק קטן ששטחו כארבעה קמ"ר ב"כרמל הנמוך", במקום המפגש של נחל מערות ונחל חרובים. שמו של עמק מהר"ל נובע משמו של היישוב הסמוך כרם מהר"ל. עמק מהר"ל הוא הבקעה הגדולה ביותר באזור הכרמל ונמצאים בה ריכוזים יפים של סלעי טוף געשי בצבעים שונים. כיום מגדלים בעמק מהר"ל בעיקר בננות, שקדים, כרמים, פרחים וירקות. בשטח העמק נמצאת שמורת הטבע עמק מהר"ל (יש הטוענים כי השמורה נמצאת בבקעת שי"ר).

## גאוגרפיה
ממוזער|פרה על כר דשא מול מחשופי הטוף בעמק מהר"ל
עמק מהר"ל משתרע מצפון מזרח למושב כרם מהר"ל ומורכב מבקעה דרומית וצפונית. העמק נמצא במועצה האזורית חוף כרמל והיא משתייכת לכרמל הנמוך. 

בעמק ניתן לראות את הפריחה המיוחדת והלבנה של נץ החלב, עירית גדולה וצמחייה ים תיכונית אופיינית לאזור- עצי זית עתיקים, עצי חרוב ואלת המסטיק. כמו כן החי בשמורה אופייני לכרמל וכולל שועלים, ארנבות, סנוניות, עורבנים שחורי כיפה, חוגלות והמון תלוליות של חולדים. בעמק יש גם אוכלוסייה גדולה של תורמוסים הפורחים באביב.
ממוזער|מאובנים שנמצאו בסלע גיר בעמק מהר"ל
ממוזער|שמורת הטבע עמק מהר"ל

## גאולוגיה
הטוף נוצר כתוצאה מהתפרצות געשית תת-ימית. הטוף הצטבר באזור וכוסה מאוחר יותר על ידי סלעי גיר. שברים גאולוגיים במזרח ובמערב העמק סייעו לבליית סלעי הגיר והדולומיט שהגנו על הטוף. הטוף הרך יותר נסחף במי הים וכך נוצר העמק. בצפון העמק נחשף טוף צהבהב דק. בחלק התחתון של העמק נמצאו שכבות טוף מעורבות בקירטון המכסות את שולי צפון העמק. בסלעי הגיר בעמק נמצאו הרבה מאובנים של בע"ח וצדפות. בעמק נמצא גם טוף בצבעים חום, אדום, ירקרק ושחור. על פי המסורת, בכפר הערבי איגז'ים הופק בעבר ברזל מן הטוף השחור על ידי הצלבנים על פי תגליות ממבצר עתלית ובקמרון של נמל הורדוס מקיסריה.

## שמורת הטבע עמק מהר"ל
בעמק מהר"ל שמורת טבע שנקראת "שמורת טבע עמק מהר"ל" או "שמורת טוף מהר"ל". בשמורה יש ריכוז גבוה של חזירי בר בקיץ והיא מאופיינת בצמחייה של מישור החוף הצפוני. בקיץ 2007 סומן שביל מטיילים בתחומי השמורה (מסומן כחול 4277 וירוק 4278). זהו מסלול מעגלי באורך כ־3.5 ק"מ: הליכה של כקילומטר מכביש 7021 בין מטעים מגודרים עד הכניסה לשמורה (דרך מסומנת כחול, בתחילתה יש מחסום לרכב), ובשמורה עצמה שביל מעגלי באורך כק"מ וחצי, המקיף את מחשופי הטוף ויורד חזרה לכניסה לשמורה. הגישה למסלול זה היא מכביש 7021, כ־2.2 ק"מ מזרחית לצומת עופר בכביש 4. שביל טיול כחול 4286 (מחניון שבילי רון לחורבת כביר), חולף בשוליה הצפוניים של השמורה, אך ללא תצפית למחשוף הטוף השחור. כמו כן, ניתן לצפות אל שטח השמורה מכיוון דרך מסומנת ירוק 4276, המסתעפת מכביש 7021, 2 ק"מ מזרחית לצומת עופר על כביש 4. הדרך עצמה מובילה ליערות חוף הכרמל ומצפה עופר. בתחילתה של דרך זו, נמצא גם מחשוף הטוף המגוון, שאינו נכלל בשמורה וניתן לבקר בו.

## לקריאה נוספת

* עמיר אידלמן וליאור אנמר, **אתרים גאולוגיים בישראל**, 2014, עמ' 123–128.

## קישורים חיצוניים

* אתר מפה- עמק מהר"ל
* שמורת טוף כרם מהר"ל

## הערות שוליים

קטגוריה:הכרמל
מהר"ל
קטגוריה:כרם מהר"ל
בקעת מחמל

**בקעת מחמל** היא בקעה בנגב בפינה הצפונית – מזרחית של מכתש רמון. הבקעה משתרעת בין הר ארדון והמצוק הצפוני של מכתש רמון בדרום ועד מעלה נוח במזרח.

## היסטוריה
בעבר הייתה בקעת מחמל רכס וכתוצאה מבלייה ותהליך של "היפוך תבליט" העמק הסמוך אליו שנקרא עמק ארדון נהפך לגבוה מרכס מחמל כתוצאה מהבלייה והעמק הזה העמק נהפך להר ("הר ארדון") והרכס נהפך לבקעה ("בקעת מחמל"),(בגלל היותו הר ארדון גבוה יותר הוא הפך להר ומחמל לבקעה).

גובה הבקעות הוא 600 מטרים מעל פני הים, ואילו פסגות ההרים סביב מגיעות עד לרום של 1035 מטרים בהר רמון.

## גאוגרפיה
בקעת מחמל בצפון משתרעת מהר ארדון בדרום ועד מעלה נוח במזרח.

בקעת מחמל הייתה בעבר הר ועברה תהליך של "היפוך תבליט".

בתהליך זה הר ארדון נותר בשלמותו כיוון שהקימוט של קמר הרמון וקמרי המשנה לא פגעו בו. בנוסף, בתהליך זה הפך עמק ארדון ל"הר ארדון" ושני ההרים הסמוכים אליו – לבקעות.

## הערות שוליים

קטגוריה:מכתש רמון
מחמל
הר בוקר

**הר בוקר** (בערבית: רג'ם אלבקרה – "רגם הפרה") הוא פסגה בגובה 640 מטר, נמצא כשמונה קילומטרים ממערב לקיבוץ שדה בוקר. הר בוקר הוא חוטמו הדרומי־מערבי של רכס ירוחם, אחד מששת הקמרים הבונים את הר הנגב הצפוני. מפסגת הר בוקר יש תצפית אל העמק העליון של נחל הבשור, רמת מטרד, בקעת צין, קמר חלוקים, רמת עבדת ורכס רמון. על פסגת ההר אתר קידוח נפט נטוש. עץ זית בודד צומח בערוץ קטן היורד מן הפסגה מזרחה, אל נחל הבשור.

## גאוגרפיה
הר בוקר הוא פסגה בגובה 640 מטר מעל פני הים, כשמונה קילומטרים ממערב לקיבוץ שדה בוקר. חוטמו הדרומי-מערבי של קמר ירוחם, אחד מששת הקמרים הבונים את הר הנגב הצפוני. מפסגת הר בוקר יש תצפית אל עמקו העליון של נחל בשור, רמת מטרד, בקעת צין, קמר חלוקים, רמת עבדת ורכס רמון.

הר בודד המתרומם מהמישור בצלעותיו התלולות, 8 ק"מ מדרום מזרח לשבטה (א-סביטה), בינה לבין עבדת. ממזרח להר עובר נחל הבוקר, שתוואי הזרימה שלו עולה הדרך מעבדת לחלוצה. פסגה בהר הנגב הצפוני, על פרשת המים של רכס בוקר.

## גאולוגיה
בראש פסגת הר בוקר נמצא קידוח נפט נטוש, וממזרח לפסגה יש עץ זית עתיק (ייתכן שזהו העץ שהעניק להר את שמו הערבי). דרך עפר עולה לפסגה מנחל בשור. מצודות מלבניות, ללא מגדלים, דוגמת המצודות בנחל רביב, קצר-רחייבה, באר-חפיר, לענה, הר-בוקר, מישור-הרוח. צורתו מצולע שצלעותיו אינן שוות. במרכזו חצר גדולה שחדרים גדולים וקטנים ערוכים סביבה. אופייניות ביותר להדגמת התופעה של המצודות בהר הנגב הן אלה היוצרות מעין מקבץ מצפון וממערב לקיבוץ שדה בוקר. שם נמצא את אתר חלוקים, את מצד הרועה, את מצודת רתמה ואת מצד הר בוקר. אלה מייצגות טיפוסים שונים, ורובן נחפרו ונחקרו ביסודיות.

## היסטוריה
שרידי מצד ישראלי מימי מלכות יהודה בהר.

## לקריאה נוספת
* מרקוס, מ', אלעזרי י' (2000) " אנציקלופדיה מפה- כל היישובים וכל האתרים בישראל, כרך 1", מפה- מיפוי והוצאה לאור, עמ'- 135.
* פרס, י' (1952). "אנציקלופדיה ארץ ישראל, כרך ג' ", הוצאת ספרים ירושלים, עמ'- יז'
* כהן, ר',(1979). " המצודות ישראליות בהר-הנגב"- מאמר ארכאולוגי, חסר מקור פרסום, עמ'-39.

## הערות שוליים

בוקר
קטגוריה:רכס ירוחם
הר יעלה

**הר יעלה** הוא שלוחה הררית בהרי ירושלים, מדרום לנחל שורק, ארבעה קילומטר ממזרח לבית שמש.

## גאוגרפיה
ההר נמצא על השפלה המרכזית ועל חלקים מדרום מישור החוף, וגובהו הוא 631 מטר מעל פני הים. בפסגת ההר הוקם מגדל תצפית.

ההר נכבש במסגרת מבצע ההר במלחמת העצמאות.
תושבי הכפר הערבי דיר אלהוא שהיה שם לפני הכיבוש גורשו והכפר נהרס.

כיום נותרו ממנו שרידי בתים, גדרות ומערה שבה נמצאים מתקני בית בד קדום.
במדרונות ההר בקעות קטנות המצויות על פני מדרגות רחבות שנוצלו לעיבוד חקלאי בזכות אדמות סחף שהצטברו בהן. אפשר שתופעה זו נוצרה בעקבות פעולת העתק והיא יחידה במינה בהרי יהודה.

לאחר מלחמת השחרור הוקם במקום מושב העולים "יעלה" אך הוא ננטש במהרה.

ההר מהווה חלק מ"פארק ה-200" ועל מדרונו הצפון מערבי נמצאת מערת שורק.
"פארק ה-200" הוא אזור נופש וטיולים סביב הר יעלה שהוכשר בידי קק"ל, הוא הוקם בשנת 1975
ונקרא כך לכבוד יום העצמאות ה-200 של ארצות הברית.

## קישורים חיצוניים

## הערות שוליים

יעלה
הר צמרת

**הר צמרת** הוא הר בהרי נצרת שבמרכז הגליל התחתון, כשני קילומטרים ממערב לנצרת. גובהו כ-477 מ' מעל פני הים.
## גאוגרפיה
הר צמרת נמצא כקילומטר מצפון לקיבוץ כפר החורש. נקרא בערבית ג'בל אל-מוקביה ("ההר הקמור", מלשון קובה: כיפה). ההר לובש צורה של גבעה ייחודית, המהווה חלק מרמת הרי הנקרה.

על פסגת ההר יש מגדל תצפית של הקרן הקיימת לישראל, ומגדל תקשורת, מראשו יש תצפית על בקעת בית נטופה, הרי יוטבת (יודפת), גבעות אלונים, הרי הגליל העליון, מפרץ חיפה והכרמל. ליד ההר עובר שביל מסומן ההולך מנצרת לציפורי הקדומה.

בצד הדרום-מערבי נמצא ההר הסמוך הר בחראן.

## הערות שוליים

צמרת
נחל דרוך

**נחל דָּרוֹךְ** הוא נחל קניוני במורדותיו המזרחיים של רכס חתירה. בנחל מפלים, מצוק שבו מכתשות גדולות וקרקס סחיפה מצוק. נמצא בשמורת מצוק הצינים שבנגב.

## סקירה גאוגרפית
ראשיתו של נחל דרוך ברום של 700 מ' על גב רכס חתירה. משם הוא יורד בכיוון דרום–מערב לעבר נחל צין. לאורך מרבית מהלכו זורם הנחל בעמק מתון. מדרגות מפל קטנות מלוות את הנחל, והוא תחום בין מדרונות סלע גיר בהיר.

עם הגיעו אל ראש הכיפה הגאולוגית החריפה של רכס חתירה, כלפי בקעת צין שלרגליה, משתנים פני הנחל לחלוטין: הוא נדחס אל תוך נקיק צר, ובו שני מפלים גדולים בגובה 5–6 מטרים כל אחד. אחר כך הוא יורד על משטחי סלע משופעים, בזווית חדה, עד הגיעו למפל ענק שגובהו כ-60 מ'. כאן נפתח קניון הנחל לקרקס סחיפה ענק ומצוקי, היוצר מעין פרסה לרוחב העמק.
בשפתו העליונה של מצוק הפרסה הזה כוכי המסה גדולים, שאחדים מהם פערו חלונות טבעיים במצוק. לרגלי מפל הפרסה מצטברים מים במכתשות גדולות לאחר שיטפונות. כן נוצרת בריכה טבעית יפה בקטע משטחי הסלע שמתחת לנקיק, ובו שני מפלים. נחל דרוך נשפך לנחל צין כ-2 ק"מ מדרום לשער המוצא שלו מתחום מצלעות הקמר של חתירה.

## היווצרות פרסת נחל דרוך
ריבוד שכבות גאולוגיות עם סלעים בדרגות קושי שונות, המבנה הקמרוני של רכס חתירה שיוצר שכבות נטויות בחוזקה, ונחל דרוך עצמו היורד מן הרכס ומתפתל באזור הנמוך של הרכס במקביל לשכבות, לקראת יציאתו אל בקעת צין.

בתחילה, לפני כ-200,000 שנה, פגע נחל דרוך הקדום בדופן אחת השכבות הקשות ויצר פרצה ראשונית, בהמשך התמוטטו גושים של סלע קשה שהיו תלויים מעל הוואדי. מתחתם, שכבות רכות שהוסרו ויצרו מתחם אליפטי שקוע, הוא "הפרסה" הנראית לנו היום. בעתיד צפוי הרס המבנה כולו וחזרה למבנה פשוט של מצלעה ללא פרסה.

## גלריה

קובץ:Nahal-darokh-c.jpg|alt=
קובץ:Nahal-darokh-d.jpg|alt=
קובץ:Weg-ins-nahal-darokh-kamele.jpg|alt=
קובץ:Nahal-darokh-e.jpg|alt=


## קישורים חיצוניים

## הערות שוליים

דרוך
קטגוריה:נחל צין
דניס פלקון

**דניס פלקון** (באנגלית: **Dennis Falcon**) הוא אוטובוס אשר יוצר בשתי תצורות: חד-קומתי ודו-קומתי, מתוצרת יצרן כלי הרכב המסחריים (אוטובוסים, כלי רכב ייעודיים לשדות תעופה, רכב לפינוי אשפה וכבאיות) **"Dennis Specialist Vehicles Limited"** הבריטי בעיר "Guildford" אשר יוצר בין השנים  1987–1993.

סך הכול יוצרו 139 יחידות.

## מאפיינים
* מנוע אחורי
* 1-2 דלתות
* מדרגה בדלת הכניסה ("High-floor") 

## דגמים
* Falcon H
* Falcon HC
* Falcon V

## תמונות

קובץ:Bus IMG 0874c (15738074063).jpg | "דניס פלקון" דו-קומתי
קובץ:Brighton Road, Coulsdon - geograph.org.uk - 1626908.jpg | "דניס פלקון"
קובץ:DennisFalconBusMayneManchester.jpg | "דניס פלקון"
קובץ:Duple Metsec AFX bus.jpg | "דניס פלקון"


## ראו גם
* כלי תחבורה דו-קומתי
* דניס לולין
* דניס דגר
* דניס לנצט

## לקריאה נוספת
* דניס פלקון - תמונות

## קישורים חיצוניים

*  "דניס פלקון"  - תמונות (flickr)

## הערות שוליים

קטגוריה:דגמי אוטובוסים
קטגוריה:אוטובוס דו-קומתי
קטגוריה:כלי רכב שהושקו ב-1987
קטגוריה:כלי רכב בריטיים
קטגוריה:מכוניות מנוע אחורי
פלקון
קטגוריה:בזיים בתרבות
נחל שעל

**נחל שעל** (בערבית: **ואדי א-סעאליכ-** נחל הקבצנים/ השודדים או **וואדי א-דם**- נחל הדם) הוא נחל באורך כ-15 ק"מ במערב הגליל העליון. הנחל נמצא בתחום שמורת בילטון. הנחל מסתיים בתל אכזיב שבגליל המערבי.

## תוואי הנחל
ראשיתו של הנחל מעט ממערב למעיליא. ומכאן הוא יורד מערבה בעמק עמוק ותלול מדרונות עד מפגשו עם נחל נחת. קטע זה של הנחל נמצא בתחום שמורת בילטון ובו מכוסים מורדות הנחל בחורש ים תיכוני צפוף. ממפגש נחל שעל ונחל נחת נמשך הנחל מערבה בעמק מתון, ומעט מצפון לקיבוץ כברי הוא יוצא אל מישור חוף הגליל. מכאן נמשך הנחל כ-5 ק"מ בערוץ רדוד ויוצא אל הים לתל אכזיב.

## אתרים היסטוריים
### חורבת בילטון
חורבה בגליל המערבי, מעל הגדה הצפונית –מזרחית של נחל שעל. בחורבה אפשר לראות את שרידי היישוב העתיק. המקום היה חלק מן המערך של הצלבנים סביב מבצר המלך במעיליא. שמורת בילטון הנקראת כשמה של החורבה, נמצאת על גדתו של נחל שעל. השמורה משתרעת לאורך 3 ק"מ בחלקו העליון של נחל שעל.

## צמחייה בנחל
בנחל תוכלו לראות חורש ים תיכוני כגון קטלב מצוי, ער אציל, לבנה רפואי, כליל החורש, אלון מצוי, אלון התולע, אדר סורי, ואלה ארץ ישראלית לצד טחבים ועצבונית החורש.

## הערות שוליים

שעל
שעל
שעל
אפלול הנגב

**אפלול הנגב** (שם מדעי: *Eptesicus bottae*) הוא עטלף חרקים ממשפחת הנשפוניים בעל חוש אקולוקציה מפותח מאוד.

האפלול הוא מעופף פעיל מאוד וחילוף החומרים שלו מהיר ביותר, לכך מסייע לב גדול במיוחד הגדול פי שלושה משל עכבר מצוי (הקרוב אליו בגודל).

## מראה
אפלול הנגב קטן מן האפלול המצוי ובהיר ממנו. ממדי גופה של נקבה מיטבתה (לפי הריסון): אורך הגוף 6 ס"מ, אורך הזנב 4 ס"מ, אורך האמה 4.2 ס"מ, אורך אפרכסת- האוזן 1.6 ס"מ ואורך כף- הרגל 0.9 ס"מ. קרומי- התעופה והאוזניים כהים. האוזניים קצרות.

## תפוצה וגורמי סיכון
תפוצתו בעולם מתפרסת על מספר מקומות כמו במזרח התיכון, בקווקז ומזרחה, עד טורקסטן. ישנם תת-מינים נוספים הקיימים בעיראק ובחצי האי ערב.

בארצנו הוא מצוי בערבה, ליד יטבתה, ואינו נדיר בעין- גדי. התרבות אפלול הנגב היא כ-2-1 ולדות בשגר.

שימוש בקוטלי-חרקים בשטחים חקלאיים הם אחד מגורמי הסיכון וההפרעה של אפלול הנגב. גודל האוכלוסייה אופייני מאוד באזור בו הוא נפוץ. גודל שטח התפוצה כ-4,800 קמ"ר.

## פעילות
הוא יוצא לציד בשעות המאוחרות, שוכן בסדקי מצוקים במדבר. אוסף מזון ליד מקורות מים, בשולי מצוקים ומעל צומח נחלים עמוקים; ניזון בעיקר מדבוראים.

## קישורים חיצוניים

## הערות שוליים

קטגוריה:טקסונים שתוארו בידי וילהלם פטרס
קטגוריה:ארץ ישראל: נשפוניים
קטגוריה:בעלי חיים שתוארו ב-1869
קטגוריה:נשפוניים
נחל עבדת

**נחל עבדת** הוא נחל באורך 11 ק"מ ונמצא ברמת עבדת. נחל עבדת נקרא על שם עבדת הקדומה הסמוכה לשפכו.

נחל עבדת מתחיל בשוליה הדרומיים של רמת מטרד, משם הוא ממשיך לכיוון צפון מזרח עד מפגשו עם נחל צין הנמצא קילומטר ממערב לעבדת הקדומה. באפיק הנחל נובעים שלושה מעיינות סמוכים – עין מעריץ, עין עבדת ועין מור. לכל אורך הנחל נמצאים טרסות, שרידי תעלות, סלעים וחריתות ומספר בורות.

סמוך למפגש נחל מטרד עם נחל עבדת נמצאו שרידים מחווה ישנה וקרוב אלייה חציבות בצלע הנחל. ליד בורות רמלייה, על הגדה המערבית של נחל עבדת, יש חוות ניסיונות שהקימו חוקרים מהאוניברסיטה העברית ובה שיחזור של שיטות החקלאות הנבטית, שהיא חקלאות אשר היטיבה לנצל את תנאי האזור לשם גידול חקלאי.

## קישורים חיצוניים
* 

## הערות שוליים

עבדת
עין נמר

**עֵין נׇמֵר** הוא מעיין מסוג מעיין העתק הנמצא בנחל צאלים שבמדבר יהודה. המעיין מוסתר לעין על ידי סלעי ענק, ואליו ניתן להגיע רק ברגל.

מימיו של המעיין טובים לרחצה ולשתייה.

המעיין נובע במשך כל השנה לתוך בריכה שגודלה משתנה משיטפון לשיטפון ומעונה לעונה.

מקור שמו של המעין הוא בדמיון לשמו הערבי – עין א-נימריה.

## קישורים חיצוניים

* תמונות 360 ומידע על המסלולים של נחל צאלים באתר הטיולים ישראל ב-360

## הערות שוליים

נמר
קטגוריה:נמר בתרבות
נחל נטפים

**נחל נטפים** הוא נחל אכזב שנמצא בצידו הדרומי של הנגב, באזור אילת, ואורכו מגיע ל-14 קילומטרים. הנחל מתחיל בבקעת הירח שבחצי האי סיני, ומשם הוא זורם דרומה. נחל זה נכנס ליד נחל יהואחז לתחום ישראל ומשם הוא מעמיק בתוך שבר בין סלעי אבן חול וגיר.

נחל נטפים מגיע אל דרום הערבה, שני קילומטר מקיבוץ איילות ומשם הוא מתחבר לנחל רודד. מערוץ נחל נטפים נובע מעיין הנקרא עין נטפים.

מימיו של המעיין מושכים יעלים וציפורים רבות כמו: סנוניות, יוני סלע, גבתונים, וורציות ועוד. בנוסף הוא מושך גם מכרסמים קטנים ושפנים. העץ השכיח ביותר בנחל הוא שיטה סלילנית.

על קירות הנחל ישנם שיחי הצלף הקוצני הכחול והצלף הסחוסי שבולטים לעין, הצלף הסחוסי בולט בגלל עליו הגדולים והירוקים מאוד, שיחים אלו יונקים את מימיו של הנחל מסדקים בסלעים.

## קישורים חיצוניים

## הערות שוליים

נטפים
מערות אורנית

ממוזער|מערות אורנית, מבט מנחל גלים
ממוזער|מבט מתוך מערת אורנית אל שרידי יישוב מוסלמי בנחל נדר
**מערות אורנית** (**אׇרְנִית**) הן מכלול של מערות גדולות במערב הכרמל, מערות המסה (קרסט) שאורכן כמה עשרות מטרים והן כוללות אולמות רחבים ומחילות.
## תיאור המערות
המערות נמצאות בנחל גלים, בשולי העיר טירת כרמל, כקילומטר וחצי דרום מזרחית מהשטח הבנוי. המערות נקראות בשם הנחל שבו הן נמצאות (נחל אורנית), בגדתו הצפונית.

הפתח הצפון־מזרחי של המערות, שהוא הפתח הגבוה מוביל לאולם גדול וממנו יוצא מסדרון גבוה המתפצל לשתי קומות. בשתי הקומות יש חלונות טבעיים שמהן נשקף נוף לצפון ולמערב.

המערות נסקרו על ידי יעקב עולמי, שגילה קטעי ברקציה עם כלי צור ושברי עצמות מלוכדים. הכלים שייכים לתרבות המוסטרית של תקופה הפלאוליתית התיכונה, וכן נמצאו כלים השייכים לתקופה הכלקוליתית.
בנוסף, בכמה מחדרי המערות קיימים מכתשים וספלולים חצובים בסלע, ללא שרידים ארכאולוגיים אחרים שהשתמרו. לפי צורת הספלולים ייתכן שהם שייכים לראשית התקופה הנאוליתית הקדם-קירמית כ־11,000 שנים לפני זמננו.
ממוזער|אחת ממערות אורנית
מערות אלו הן אתר מקלט חשוב לעטלפי חרקים שהם בע"ח מוגנים, ולכן הכניסה לתוכן אסורה בחודשים אוקטובר עד מרץ, תקופת תרדמת החורף של העטלפים.

קיים שביל המוביל את המבקרים מטירת כרמל אל המערות, וממשיך משם אל נחל ספונים.

נחל אורנית –המסלול באורך 3 קילומטר בכרמל, ראשיתו של הנחל כ־2.5 קילומטר מדרום־מזרח לטירת כרמל, משם הוא יורד לכיוון צפון־מערב ומתחבר אל נחל גלים, כחצי קילומטר ממזרח לטירת כרמל.

## קישורים חיצוניים

## הערות שוליים

אורנית
קטגוריה:טירת כרמל
הר גיורא

**הר גיורא** הוא פסגה ממערב לירושלים, מעל נחל שורק. פסגת ההר היא בגובה 725 מטרים מעל פני הים.

ההר שוכן 2 ק"מ צפונה למושב בר גיורא. שטח השמורה הוא כ-1.2 קמ"ר.

## מקור השם
מקור שם ההר שנוי במחלוקת. ישנם החושבים שמקור שם ההר בשם המושב בר גיורא, מושב השוכן כ-2 ק"מ מדרומה להר, וישנם החושבים כי הוא נקרא על שם שמעון בר- גיורא, ממפקדי המרד נגד רומא.

## גאוגרפיה
ההר נישא לגובה של כ-722 מטרים, וממוקם בתחום שמורת הר גיורא, ששטחה 1.2 קמ"ר. הר גיורא מוקף ואדיות מצפונה לו. ממערב וממזרחה לו – נחל שורק, נחל קטלב ונחל יואל. בדרומו הוא מתחבר באוכף מתון אל שלוחת מטע באזור מבוא ביתר- צור הדסה. הר גיורא מובדל מסביבתו על ידי ערוצים העמוקים של נחל שורק, נחל קטלב ונחל יואל. בלב ההר, על פסגתו, ממוקם קבר השייח' מרזוק, ממנו ניתן לתצפת אל כל מרכז הרי ירושלים. מורדותיו הצפוניים של ההר מצוקיים. השמורה גובלת במערב בכביש 386 ובצפון במסילת הרכבת לירושלים.

## הכרזת השמורה
השמורה הוכרזה בשטח 1140 דונם. תוכנית מי\200, שאושרה בשנת 1979, ייעדה לשמורה עד 224 דונם שלא הוכרזו כלל,במובלעת מצפון לשמורה המוכרזת – בין כביש 386, מסילת הרכבת והשמורה. השטח מיועד לשמורת טבע גם בתוכניות קק"ל לפארק בגין (מי\879) שאושרה בשנת 2002 . שטח זה הוכרז ביוני 2017. דרך מסומנת אדום 9330 יוצאת מאזור מבוא ביתר וגובלת בשמורה, מדרך זו (9330) מסתעף שביל רגלי (9433) המגיע ישר לקבר מרזוק, הממוקם בפסגת ההר.

## צמחייה
על פסגת ההר ומורדותיו הצפוניים, חורש ים תיכוני מפותח וסבוך ובין עציו, בולט מספרת ההר של עצי הקטלב, האלה ארץ ישראלית והאלון המצוי- שמהווים חלק רב מהצמחייה בהר.

מדרום לפסגת ההר נמצא אשור חורש פתוח של אלון מצוי, אלת המסטיק ואורן ירושלים.

## לקריאה נוספת
* אנציקלופדיה מפה – כל היישובים והאתרים בישראל כרך 2 (ג, ד, ה ,ו)
* עורך: יובל אלעזרי מפה- מיפוי והוצאה לאור, עמ' 46
* "כל מקום ואתר מדריך שלם ומקיף" עמוד 90 (157128) עורך: זאב ענר מהדורה 11 1995 משרד הביטחון – ההוצאה לאור והוצאת כרטא
* לקסיקון מפה ארץ ישראל עמוד 109 עורך יובל אלעזרי מפה ומיפוי הוצאה לאור
* מבואות אתרים מסלולים- "הרי יהודה " כרך 11 עמוד 118 עורך: ספי בן יוסף כתר הוצאה לאור ומשרד הביטחון הוצאה לאור
* מדריך ישראל החדש – מבואות אתרים מסלולים, "ירושלים" עמוד 11 כרך 12: ספי בן יוסף ואלונה ורדי כתר הוצאה לאור ומשרד הביטחון – ההוצאה לאור

## קישורים חיצוניים

* seffibenjoseph-הר גיורא שייח מרזוק ספי בן יוסף
* רשות העתיקות גיליון 118 לשנת – 2006 חדשות ארכיאולוגיות 26/02/2006 אירנה זילברבוד
* 

## הערות שוליים

גיורא
קטגוריה:יישובי המזלג
אברהם זאב טרגר

ממוזער|ר' אברהם זאב טרגר
**אברהם זאב טרגר** (ט"ו בניסן ה'תרס"ט - כ"ז בסיוון ה'תשנ"ה; 7 באפריל 1909 - 25 ביוני 1995) היה פעיל ציבור, מבוני ירושלים.

## ביוגרפיה
נולד ב-1909 לר' יצחק ולחיה טויבא טרגר בעיירה איזביצה במחוז לובלין שבפולין. 

בעיירה הייתה חצר חסידית גדולה של חסידות איזביצה ראדזין שהוקמה על ידי ר'מרדכי יוסף ליינר בעל הספר 'מי השילוח'. בחצר זו למד תורה וגיבש את זהותו החסידית. מתוך קרבתו לרב העיירה הרב ישראל איסר לנדא, התקרב לחסידות אמשינוב ונקשר לאדמו"ר ר' שמעון שלום קאליש. 

בשנת 1930 (תר"ץ) נשא לאישה את נחמה לבית פרידמן - בת למשפחה חסידית - מחשובי חסידות קוצק בעיירה לנצ'נה, גם היא במחוז לובלין. מתוך שאיפה לקבל סרטיפיקט כדי שיוכלו לעלות לארץ הקים חוות הכשרה לבחורים צעירים, בה הוכשרו בעבודות שונות שישמשו אותם לאחר העלייה לארץ. בסיומה, קיבלו סרטיפיקטים. 

בשנת 1935 עלו ר' אברהם ונחמה עם שני ילדיהם לישראל ובהוראת רבו האדמו"ר התיישבו בירושלים. בתחילה, עבד בכל עבודת כפיים מזדמנת ובהמשך, במסגרת פעילותו בפאג"י ולאחר מכן כעצמאי עסק בצרכי ציבור, דאג למקומות פרנסה, בנה והרחיב את ירושלים. נפטר בירושלים ב-1995.

## פעילותו הציבורית
ממוזער
עוד בפולין, השתייך אברהם טרגר ל'אגודת ישראל' ול'פועלי אגודת ישראל' ועם הגיעם לארץ השתלב בתנועת 'פועלי אגודת ישראל' והפך במהרה למזכיר הסניף הירושלמי שלה. בשנת 1940, בוועידת פא"י הוא פרש עם חבריו ר' אברהם אליהו כי טוב (מוקוטובסקי) ור' אברהם פרשן (פרושנובסקי) מהתנועה על רקע חילוקי דעות אידאולוגיים ויחד הקימו תנועה חדשה - פאג"י. בתחילת פעילותם בפאג"י הם עמלו על יצירת תשתית כלכלית לשומרי תורה ע"פ חוקי התורה. במהלך השנים הבאות הצליחה התנועה להקים גם מפעל תעשייה וגם לבנות שכונות חדשות בירושלים מה שסיפק מקומות עבודה ופתרונות דיור לציבור החרדי בירושלים. המוח הכלכלי מאחורי כל מפעל התנועה היה אברהם טרגר, שיזם את מכירת המניות וגייס את הכספים.

עם הקמת המדינה וכינונה של מועצת המדינה הזמנית החלה התארגנות של המפלגות החרדיות והדתיות לרוץ לבחירות לכנסת הראשונה ברשימה משותפת. תנועת פאג"י התנגדה לאיחוד והחליטה לרוץ ברשימה עצמאית - 'רשימת חרדים'. אברהם טרגר נמנה בין מועמדיה אולם המפלגה לא עברה את אחוז החסימה. למרות כישלונה במערכה הארצית, בבחירות לעיריית ירושלים אשר התקיימו בשנת 1951 החליטה התנועה להתמודד עם רשימת 'מסורת ובניין ירושלים' ואברהם טרגר היה מועמדה. עם היבחרו למועצת העיר, הוא התמנה למספר ועדות: היה חבר בוועדת משנה לבניין ערים אך גם בוועדה הדנה בשאלות הקשורות להחזקת כלי רכב, בוועדה לחיפוש שופטים לבית המשפט העירוני, ובבית הדין לתביעות על פי פקודת הפיצויים. במהלך שנות ה-50, לאחר מספר לא קטן של מפעלים שונים, צימצמה פאג"י את פעילותה ואברהם טרגר פרש מהחיים הציבוריים והפך לקבלן עצמאי הבונה ברחבי ירושלים. הוא בנה רבות ברחבי ירושלים - והשתדל לבנות במקומות הספר כדי להרחיב את תחומה של העיר: נוה צבי, שיכון אוריאל, שכונת עזרת תורה, בשכונות בית וגן, רמות אלון, הר נוף, קריית משה ועוד.

בנו, הרב יהודה טרגר, היה ראש ישיבת "עץ חיים" בווילרייק, ליד אנטוורפן שבבלגיה. חתנו של הרב שלמה זלמן אוירבך.

## לקריאה נוספת
* **זכור לאברהם**, ספר זיכרון בהוצאה משפחתית, 1998
* יוסף פונד, **פירוד או השתתפות - אגודת ישראל מול הציונות ומדינת ישראל,** הוצאת מאגנס**, 1999**
* ירושלים החרדית בבניינה, בית יעקב, ניסן תשכ"ה, גיליון 71 עמוד 31

## הערות שוליים

2018 05
קטגוריה:חברי מועצת העיר ירושלים
קטגוריה:יהודים הקבורים בהר המנוחות
משרד הפנים והביטחון של רוסיה

**משרד הפנים והביטחון של רוסיה** (ברוסית: **Министерство безопасности и внутренних дел**, בקיצור **МБВД**) היה הגוף המרכזי של הרשות המבצעת ברוסיה, אשר תוכנן לאחד את כל גופי ביטחון המדינה והמשטרה למשרד ממשלתי אחד, אך בשל מחאות הפרלמנט פורק. המשרד התקיים זמן קצר בין דצמבר 1991 לינואר 1992.

## היסטוריה
המשרד הוקם ב-19 בדצמבר 1991 על פי צו של נשיא הפדרציה הרוסית מספר 289 ממיזוג משרד הפנים של הפדרציה הרוסית עם סוכנות הביטחון הפדרלית. בתחומי המשרד היו גם מחלקות שהועברו ממשרד הפנים הסובייטי שפורק ושירות הביטחון הבין-רפובליקני של ברית המועצות. טיוטת הצו הוכנה על ידי משרד הפנים של ברית המועצות ולא נבחנה על ידי ממשלת הפדרציה הרוסית.

באותו יום מונה לשר הביטחון והפנים, איש הקג"ב ויקטור בראניקוב, שכיהן קודם כשר הפנים של ברית המועצות. תוכנן לבצע שורת מינויים ורפורמות מינהליות, אך נערכו רק 2 מינויים לאורך כל תקופת קיומו של המשרד.

ב-26 בדצמבר 1991 מונה לסגן הראשון של השר — הגנרל יירין (שקודם כיהן גם כסגן שר הפנים הסובייטי) וא. אולייניקוב (שאף הוא כיהן קודם כסגן ראש שירות הביטחון הבין-רפובליקני).

יצירת המשרד גרמה למחאה בסובייט העליון, קבוצת חברים בפרלמנט אף הגישו מחאה רשמית לבית המשפט החוקתי של הפדרציה הרוסית, על הפרה חוקתית. ב-14 בינואר 1992, בית המשפט החוקתי הכריז כי הצו להקמת המשרד לא תואם את החוקה, בהקשר זה הנשיא הוציא צו רשמי לפירוק המשרד ולפיטוריהם של ו. איוואננקו (מתפקיד מנכ"ל סוכנות הביטחון הפדרלית), א. דונאייב (מתפקיד שר הפנים) ו. בקאטין (מתפקיד שירות הביטחון). בראניקוב התמנה לתפקיד מנכ"ל סוכנות הביטחון הפדרלית, בעוד סגנו יירין — לתפקיד שר הפנים של הפדרציה הרוסית.

## שר
* ויקטור פאבלוביץ' בראניקוב (19 דצמבר 1991 - 14 בינואר 1992) — שר ביטחון הפנים

## ראו גם
* שירות הביטחון הבין-רפובליקני
* סוכנות הביטחון הפדרלית של רוסיה
* השירות הפדרלי למודיעין מסכל של רוסיה
* משרד הביטחון של הפדרציה הרוסית

## לקריאה נוספת
* Прохоров Д.П. Разведка от Сталина до Путина. — СПб. : Издательский дом «Нева», 2004. —  416 עמ'. —  // **הביון מסטלין ועד פוטין**, ספר  מאת ד. פרוחורוב.

## קישורים חיצוניים

## הערות שוליים

קטגוריה:קהילת המודיעין הרוסית
קטגוריה:משרדי ממשלה היסטוריים ברוסיה
שרון קנת

**שרון קנת** (נולדה ב-1986) היא דוגמנית ומנחת טלוויזיה ישראלית.

## ביוגרפיה
קנת נולדה וגדלה בכוכב יאיר לאם הידרותרפיסטית ודוגמנית לשעבר ואב טייס באל על, היא האמצעית משלושה ילדים, בתיכון היא למדה במגמת היסטוריה וצרפתית,

לאחר שירותה הצבאי החלה לדגמן והתמודדה בתחרות מלכת היופי של ישראל, שם זכתה בתואר נערת ישראל, המקום השני. היא ייצגה את ישראל בתחרות מיס תבל שנערכה במקסיקו סיטי.

במסגרת עבודות הדוגמנות שלה היא עסקה בצילומי קטלוגים, תצוגות והפקות אופנה שונות. היא גם למדה לתואר בתקשורת מהמרכז הבינתחומי בהרצליה, בתקופת לימודיה שימשה כמפיק ועורכת ברדיו סטודנטים וגם כתבה כתבות אופנה ל-Nrg.

היא עבדה תקופה כמגישה בערוץ הקניות וב-2011 מהדורת חדשות HOT מקומית באזור המרכז, ב-2015 החלה לשמש ככתבת בתוכנית "הכול אישי" עם חיים אתגר.

קנת שיחקה בסרט חתולים על סירת פדלים, ובפרקים של סדרות הטלוויזיה חברות, שאטו עין כרם ובסדרת הרשת הלסביון העליון.

קנת נשואה ואם לבת.

## קישורים חיצוניים

* 
* 
* שרון קנת באתר הסוכנת זוהר יעקובסון

## הערות שוליים

קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס תבל 2007
קטגוריה:דוגמניות ישראליות
קטגוריה:דוגמנים ישראלים
קטגוריה:בוגרות המרכז הבינתחומי הרצליה
קטגוריה:בוגרי המרכז הבינתחומי הרצליה
קטגוריה:מגישים בערוץ הקניות
קטגוריה:ישראליות שנולדו ב-1986
קטגוריה:ישראלים שנולדו ב-1986
אלן טיודיק

**אלן ריי טיודיק** (באנגלית: **Alan Wray Tudyk**; נולד ב-16 במרץ 1971) הוא שחקן ומדבב אמריקאי.

## ראשית חייו
טיודיק נולד באל פאסו שבטקסס, הוא למד דרמה במכללת לון מוריס. ב-1999 שיחק במחזה בברודוויי, בשנת 2000 הוא גילם גרמני המכור לסמים בסרט "28 ימים" לצד ויגו מורטנסן וסנדרה בולוק.

## קריירה
ידוע בעיקר בשל תפקידיו כהובן "וואש" וושבורן בסדרה פיירפליי ובסרט ההמשך סרניטי, כאלפא בסדרת הטלוויזיה בית הבובות, כסטיב הפיראט בסרט דודג'בול וכוואט בסרט סיפורו של אביר. נוסף על כך הוא מדובב קבוע בסרטי האנימציה של אולפני וולט דיסני החל משנת 2012. טיודיק דובב דמויות בסרטים ראלף ההורס (2012), לשבור את הקרח (2013), 6 גיבורים (2014), זוטרופוליס (2016), מואנה (2016), רוג אחת: סיפור מלחמת הכוכבים (2016), ראלף שובר את האינטרנט (2018) ולשבור את הקרח 2 (2019).

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:ערוץ דיסני: שחקנים ומנחים
קטגוריה:אמריקאים שנולדו ב-1971
קייטאנו ריפול

**קייטאנו ריפול** (1778, כנראה סולסונה – 26 ביולי 1826, ולנסיה) היה מנהל בית ספר בוולנסיה, ספרד, והיה הקורבן האחרון של האוטו דה פה - האחרון שהוצא להורג על ידי הכנסייה הקתולית בשל הפצת רעיונות הדאיזם.

## חייו
ריפול היה חייל בצבא ספרד במהלך מלחמת חצי האי (1807-1814). הוא נתפס על ידי כוחות צרפת והיה שבוי מלחמה. בזמן שהוחזק בצרפת נחשף לדאיזם והפך לדאיסט בעצמו.

בשובו לספרד, הוא ניצל את תפקידו כמנהל בית ספר ללמד על דאיזם. במהרה הואשם על ידי האינקוויזיציה הספרדית, נעצר באשמת כפירה, והוחזק בכלא קרוב לשנתיים עד הוצאתו להורג.

## האשמות הכנסייה
יושב ראש הבישופות של ולנסיה, האינקוויזיטור מיגל טורנזו, שלח דו"ח לארכיבישוף של ולנסיה בוותיקן שריפול לא מאמין בישו, בשילוש הקדוש, באינקרנציה, ועוד. ריפול לא מילא חובות נוצריות כגון חג הפסחא, ולא עודד את ילדי בית הספר לדקלם את אווה מריה או להצטלב.

## המשפט
בעוון האשמות אלו אנשי האינקוויזיציה הספרדית דרשו שריפול יורשע ויעלה על המוקד . עם זאת, מאחר שביצוע גזר הדין הוטל מסורתית על הנציגות האזרחית החילונית של המלוכה, בחרה זו לתלות אותו במקום העלאה על המוקד.

על פי הסיפור אך ללא מקור מבוסס, שלטונות הכנסייה לא אהבו את העונש ולכן הניחו את גופתו של ריפול בחבית, העלו אותה באש וקברו את השרידים באדמה מחוץ לבית קברות. דיווחים אחרים גרסו כי האפר נזרק לנהר.

מילותיו המפורסמות האחרונות של ריפול היו :"אני מת בהשלימי עם אלוהים ואדם."

## הערות שוליים

קטגוריה:אישים שהוצאו להורג בארצות אירופה
קטגוריה:ספרדים
קטגוריה:ילידי 1778
קטגוריה:ספרדים שנפטרו ב-1826
מועדון הכדורגל אם.וה.דה

**"מועדון הכדורגל אֶם.וֵה.דֵה"** (ברוסית: **ФК МВД России**; מילולית: מועדון הכדורגל של משרד הפנים הרוסי) הוא מועדון כדורגל ממוסקבה. נוסד בינואר 2007.

בשנת 2009 הקבוצה מוזגה עם מועדון קרילאסקויה ושמם שונה ל"אֶם.וֵה.דֵה רוסיה קרילאסקויה". ב-17 יולי 2009 נשרה מהליגה הראשונה וזמן קצר לאחר מכן פורקה.
## שמות הקבוצה
* 2007: קבוצת אם.או.וה.דה על וה.טה («МУВД на ВВТ» Москва)
* 2008—2009: אם.וה.דה רוסיה מוסקבה («МВД России» Москва)
* 2009: אם.וה.דה קרילאסקויה («МВД России-Крылатское» Москва)
* 2010: פטרובקה, 38 מוסקבה («Петровка, 38» Москва)
* 2011—2013: פטרובקה, 38-סמנה מוסקבה («Петровка, 38-Смена» Москва)

## היסטוריה

אומנם זו לא הקבוצה הראשונה שהוקמה בחסות המשטרה. בעבר מאפריל 1923 ועד 1991 קבוצת דינמו מוסקבה הייתה קבוצת כדורגל מצליחה שפעלה בחסות המשטרה ועדיין מסורתית מקושרת עם זרועות הביטחון והמשטרה, אך מאז, המועדון נרכש על ידי VTB וכבר אין לו כל קשר למשטרה.

לכן הועלה הרעיון לפיתוח מועדון כדורגל בחסות משרד הפנים ובתמיכת שר הפנים של הפדרציה הרוסית, הגנרל רשיד נורגאלייב. לנשיא המועדון מונה גיבור רוסיה וסגן שר הפנים אלכסנדר צ'קאלין. הקבוצה הוקמה על בסיס שוטרי מחלקת תחבורת המים והאוויר של משטרת מוסקבה.

בשנה הראשונה לקיומו, המועדון סיים במקום הרביעי באליפות העולם הראשונה בקרב המשטרה, שנערך בפראג בחסות פיפ"א. בחצי הגמר, הקבוצה הפסידה לנבחרת צ'כיה בפנדלים. קשר הקבוצה סרגיי פטוחוב נבחר לשחקן הטוב ביותר של הטורניר.

ב-2007, הקבוצה השתתפה באליפות מוסקבה, אזור "B", שבו סיימה במקום הראשון. בסוף העונה, הקבוצה גברה בפלייאוף על מועדון "ספרטק-אבטו", וזכתה בזכות לשחק בעונת 2008 בליגה השנייה.

בעונת 2008 המועדון שיחק באזור מערב של הליגה השנייה. מחזור אחד לפני סוף העונה המועדון הצליח לעלות ליתרון על פני הקבוצה המוליכה לאורך כל הטורניר, "טורפדו" מהעיר ולדימיר. בסוף העונה שתי הקבוצות השיגו מספר שווה של נקודות, אבל בזכות יתרון בנתונים אחרים קבוצת אם.וה.דה הייתה זו שהבטיחה את העפלתה לליגה הראשונה.

הקבוצה שיחקה במשך עונה אחת וב-17 ביולי 2009, חזרה לליגה השנייה. המועדון שינה את שמו למועדון "פטרובקה, 38" (על שם הרחוב בו שוכן מטה משטרת מוסקבה). ב-2011 המועדון התאחד עם קבוצת "סמנה מוסקבה" (שהייתה קיימת משנת 1974) ונקרא "פטרובקה, 38-סמנה".

ב-2013 המועדון פורק וקבוצת "סמנה מוסקבה" שבה לפעילותה בנפרד.

## מאמנים
* יורי קובטון (2008 - 2009)
* ולדימיר אשטרקוב (2009)
## תארים
* גביע מוסקבה לקבוצות חובבניות:
** זכייה: 2009
* אליפות מוסקבה לקבוצות חובבניות, אזור "ב":
** זכייה: 2007
* אליפות הליגה השנייה, אזור מערב:
** זכייה: 2008

## ראו גם
*מועדון ההוקי אם.וה.דה
## קישורים חיצוניים
* , ארכיון
## הערות שוליים

קטגוריה:קבוצות כדורגל רוסיות
קטגוריה:משרד הפנים (רוסיה)
קטגוריה:מוסקבה: מועדוני כדורגל לשעבר
קטגוריה:קבוצות כדורגל שהוקמו ב-2007
טרקלין חשמל

ממוזער|טרקלין חשמל, סניף הקריון בקריית ביאליק, 2018
**טרקלין חשמל** היא רשת חנויות אלקטרוניקה ישראלית.

## היסטוריה

טרקלין חשמל הוקמה בשנת 1948 על ידי אברהם ושרגא זילברשטיין יוצאי ירוסלב, אב ובנו אשר תפעלו את החנות הראשונה בנמל חיפה.

פריצת הדרך המשמעותית של טרקלין חשמל החלה בשנת 1977 כאשר הנכד, שאול זילברשטיין החל במעבר מעסק משפחתי לרשת חנויות ארצית למוצרי חשמל ואלקטרוניקה.

בשנת 2005 פרש שאול זילברשטיין מניהול שוטף של הרשת, ומינה תחתיו מנכ"ל לחברה.

כיום מונה הרשת 54 סניפים בכל רחבי הארץ, כולל שלושה סניפים הפונים למגזר החרדי ונקראים "טרקלין חשמל כהלכה", והיא מעסיקה מאות עובדים.

## קישורים חיצוניים
* 
* 

## הערות שוליים

קטגוריה:רשתות שיווק בישראל
קטגוריה:ישראל: חברות שהוקמו ב-1948
יחסי ג'מייקה–ונצואלה

**יחסי ג'מקייה-ונצואלה** הם היחסים הדו-צדדיים שבין **[[ג'מייקה]]** לבין **[[ונצואלה|הרפובליקה הבוליברית של ונצואלה]]**.

## יחסים כלכליים

* בשנת 2016, שווי הסחורה שיוצאה מג'מייקה לוונצואלה הגיעה לסך 1.98 מיליון דולר אמריקאי והיא כללה צמנט, מים בטעמים, מחשבים ועוד. באותה שנה, שווי הסחורה שיוצאה מוונצואלה לג'מייקה הגיעה לסך 56 מיליון דולר אמריקאי והיא כללה בעיקר נפט ונפט מזוקק.
* בשנת 2015, שווי הסחורה שיוצאה מג'מייקה לוונצואלה הגיעה לסך 10.7 מיליון דולר אמריקאי והיא כללה צמנט (99.6%) ונפט מזוקק (0.4%). באותה שנה, שווי הסחורה שיוצאה מוונצואלה לג'מייקה הגיעה לסך 323 מיליון דולר אמריקאי והיא כללה בעיקר נפט (מעל ל-95%)

## ייצוג

* גמ'ייקה מיוצגת בוונצואלה על ידי שגרירות שהיא מחזיקה בקראקס, בירת ונצואלה.
* ונצואלה מיוצגת בג'מייקה על ידי שגרירות שהיא מחזיקה בקינגסטון, בירת ג'מייקה.

## הערות שוליים

קטגוריה:ערכים ללא קטגוריות פיזיות - יחסי חוץ
מלחמת האזרחים הרומית הראשונה

**מלחמת האזרחים הרומית הראשונה** המכונה גם **מלחמת האזרחים של סולה** הייתה מלחמת אזרחים שנערכה ברפובליקה הרומית בין השנים 88 לפנה"ס לבין 82 לפנה"ס.

לפי כמה גישות מחקריות, שתיאודור מומזן הוא הנציג הבולט שלהן, המלחמה הייתה שיאו של המאבק הפוליטי בין הסיעה האופטימאטית ובין הסיעה הפופולרית. לפי גישות אחרות, המלחמה הייתה מאבק בין מעמד האצולה הסנאטורי הרומי, לבין מעמד הפרשים. לפי ההיסטוריון ישראל שצמן, המלחמה הייתה למעשה עימות אישי בין שני מחנות פוליטיים, אחד שהתגבש סביב לוקיוס קורנליוס סולה, והשני שהתגבש סביב גאיוס מריוס, כאשר לכל מחנה הצטרפו אנשים ממגוון מעמדות החברה הרומית, איש איש בהתאם למטרותיו האישיות.

רובה של המלחמה התרחשה בחצי האי האפניני, בעיקר על השליטה על העיר רומא עצמה, כאשר במקביל למאבק הפנימי, הרפובליקה ערכה מלחמה חיצונית במיתרידטס, מלך פונטוס, על השליטה באסיה הקטנה וביוון.

המלחמה נערכה, לסירוגין, כ-6 שנים, והסתיימה בניצחונם של סולה וסיעתו, במינוי של סולה למשרת הדיקטטור, ובעריכתן של רפורמות מקיפות במשטר המדיני של הרפובליקה.

## לקריאה נוספת
*
*

## הערות שוליים

קטגוריה:רומא העתיקה
קטגוריה:מלחמות האזרחים ברפובליקה הרומית
שירלי שוורצברג

**שירלי שוורצברג** (נולדה ב-7 במאי 1976) היא נערת ישראל לשנת 1994, עורכת דין ובעברה שחקנית ודוגמנית.

## ביוגרפיה
שוורצברג השתתפה בתחרות מלכת היופי 1994, שם נבחרה ל"נערת ישראל", סגנית של מלכת היופי רווית ירקוני. היא ייצגה את ישראל בתחרות מיס עולם שנערכה בדרום אפריקה.

כדוגמנית היא כיכבה בפרסומת של ריבת "סנדלפור". היא ידועה במשחקה באופרת הסבון "רמת אביב גימל" כרונה מלניק, בת זוגו של גיא (ברוך דרור). 

ב-2002 היא הופיעה בתוכנית הקומית "שידורי המהפכה".

ב-2009 השתתפה בפרסומת של ריבת "סנדלפור".

ב-2010 דגמנה את שמלות הערב של המעצב שלומי דדון. באותה השנה השתתפה גם בפרסומת של חברת החשמל.

היא עורכת דין ובוגרת תואר במשפטים מהמרכז האקדמי למשפט ולעסקים.

## קישורים חיצוניים

## הערות שוליים

קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס עולם 1994
קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות המרכז האקדמי למשפט ולעסקים
קטגוריה:בוגרי המרכז האקדמי למשפט ולעסקים
קטגוריה:ישראליות שנולדו ב-1976
קטגוריה:ישראלים שנולדו ב-1976
יחסי אורוגוואי–ונצואלה

**יחסי אורוגוואי–ונצואלה** הם היחסים הדו-צדדיים שבין **[[אורוגוואי|הרפובליקה המזרחית של אורוגוואי]]** לבין **[[ונצואלה|הרפובליקה הבוליברית של ונצואלה]]**.

## יחסים כלכליים

* בשנת 2016, שווי הסחורה שיוצאה מאורוגוואי לוונצואלה הגיעה לסך 49.1 מיליון דולר אמריקאי והיא כללה תרופות, גלגלי גומי, אורז ועוד. באותה שנה, שווי הסחורה שיוצאה מוונצואלה לאורוגוואי הגיעה לסך 3.71 מיליון דולר אמריקאי והיא כללה בעיקר דשנים(92%).
* בשנת 2015, שווי הסחורה שיוצאה מאורוגוואי לנוצואלה הגיעה לסך 207 מיליון דולר אמריקאי והיא כללה בעיקר חלב, גבינה, אורז, חמאה, תרופות, גלגלי גומי ועוד. באותה שנה, שווי הסחורה שיוצאה מוונצואלה לאורוגוואי הגיעה לסך 112 מיליון דולר אמריקאי והיא כללה בעיקר דשנים(96%).

## ייצוג

* ונצואלה מיוצגת באורוגוואי על ידי שגרירות שהיא מחזיקה במונטווידאו, בירת אורוגוואי.
* אורוגוואי מיוצגת בוונצואלה על ידי שגרירות שהיא מחזיקה בקראקס, בירת ונצואלה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הגלקסיה הננסית דגים

**הגלקסיה הננסית דגים**, נקראת גם **LGS 3** וכן **גלקסיית דגים I**, היא גלקסיה לא-סדורה ננסית שנמצאת בקבוצת הכוכבים דגים במרחק של כ-2.5 מיליון שנות אור ממערכת השמש ושייכת לקבוצה המקומית. לגלקסיה בהירות נראית מדרגה 14.3 והיא התגלתה ב-1976 על ידי ולנטינה קרצ'נצבה.

## מאפיינים
הגלקסיה נמצאת כחצי מעלה מצפון-מערב לכוכב ψ1 בדגים, סמוך לגבול עם קבוצת אנדרומדה. מרחקה מגלקסיית אנדרומדה הוא כ-890,000 שנות אור ומרחקה מגלקסיית המשולש הוא כ-570,000 שנות אור, כך שייתכן שהיא גלקסיית לוויין של אחת מהן.
גודלה הזוויתי של הגלקסיה הוא כ-2 דקות קשת שממרחקה שקול לקוטר של כ-1,460 שנות אור, מסתה מוערכת בכ- מסות שמש, כמאה מיליוניות ממסת שביל החלב, אך מסת הכוכבים הנראים שבה היא פחות מ- מסות שמש, כך שרובה הגדול של מסת הגלקסיה מורכבת מחומר אפל שטיבו אינו ידוע. המתכתיות הממוצעת של כוכבי הגלקסיה נמוכה מאוד ועומדת על כ-0.8% מזו של השמש, ונראה שרוב אוכלוסיית הכוכבים שבגלקסיה היא זקנה. תהליכי היצירה של כוכבי הגלקסיה נמשכו בקצב כמעט קבוע מהיווצרותה לפני 12–15 מיליארד שנים עד ללפני כמיליארד שנים, שאז קצב היצירה ירד באופן משמעותי.

## קישורים חיצוניים

* 

## הערות שוליים

קטגוריה:קבוצת הכוכבים דגים
דגים הננסית
דגים הננסית
כל לב הוא דלת

**כל לב הוא דלת** (אנגלית: Every Heart A Doorway) היא נובלה של הסופרת האמריקאית שונן מגווייר, אשר זכתה לשבחים רבים עם צאתה, ואף זכתה בשלושת הפרסים החשובים לפנטזיה, בשנת 2017, פרסי  לוקוס,נבולה, והוגו.

הנובלה עוקבת אחר ננסי, נערה מתבגרת א-מינית, שמגיעה למעון של אלינור וסט לילדים שנעלמו לתקופת זמן מסוימת. בזמן העדרם, הילדים הגיעו לעולמות פנטזיה שאפשרו להם לממש את יכולותיהם ואופיים בצורה מקסימלית. בשלב מסוים, הילדים נפלטו מעולמות הפנטזיה שלהם וחזרו לעולם שלנו. המעבר בחזרה לעולם שלנו יצר אצלם קושי להתמודד עם החיים בעולם האמיתי ותחושת אובדן שמלווה את חייהם. מאחר שהם לא מצליחים למצוא את הדלת שתחזיר אותם אל עולם הפנטזיה, הילדים לא מסתגלים היטב לחיים ונשלחים למעון של גב' אלינור וסט לילדים אבודים. המעון מנסה לסייע לילדים אלו להתגבר על האובדן ולחזור להשתלב בעולם. עם הגיעה למעון, ננסי נאלצת להתמודד עם הדיירים השונים שבו ועם תעלומה של מספר מקרי רצח, שמאיימת לפגוע בכל אחד מהדיירים ובעצם קיומו של המעון.

## סדרת ספרים
"כל לב הוא דלת" היא הנובלה הראשונה מבין סדרה של ארבע נובלות (עד כה) בשם "הילדים הסוררים" (באנגלית: "**The Wayward Children**") שעוקבת אחר חלק מהדמויות והנושאים שהוצגו בנובלה הראשונה.

הנובלה הראשונה תורגמה לעברית.

## תגובות
הביקורות לספר חיוביות.

ב-NPR נכתב: "זוהי פנינה שצריכה לשכון על המדף לצד ספריהם הקלאסיים של לואיס קרול וק.ס. לואיס למרות המקום היקר שהיא תופסת על המדף לצידם".

זכה בפרס הוגו, פרס נבולה ופרס לוקוס לשנת 2017.

## הערות שוליים

קטגוריה:נובלות
קטגוריה:יצירות זוכות פרס הוגו לנובלה הטובה ביותר
קטגוריה:יצירות זוכות פרס לוקוס
קטגוריה:יצירות זוכות פרס נבולה
היינריך קזימיר השני, נסיך נסאו-דיאץ

**היינריך קזימיר השני, רוזן נסאו-דיאץ**' (בגרמנית: **Heinrich Casimir von Nassau-Dietz**;  18 בינואר 1657 – 25 במרץ 1696) היה נסיך נסאו-דיאץ ולסטאדהאודר של פריסלנד וחרונינגן בין השנים 1664–1696.

## ביוגרפיה
היינריך קזימיר נולד בלייוורדן ב-18 בינואר 1657, לוילהלם פרידריך, נסיך נסאו-דיאץ ולאלברטינה אגנס, רוזנת נסאו, בתם של פרדריק הנדריק, נסיך אורנז' ואמליה מזולמס-בראונפלס. בשנת 1664 מת אביו וילהלם פרידריך, נסיך נסאו-דיאץ, והיינריך קזימיר מונה במקומו לנסיך נסאו-דיאץ ולסטאדהאודר של פריסלנד וחרונינגן, ומכיוון שהיה קטין שלטה אמו כעוצר עד לבגרותו. בשנת 1675 הצביע אספת הנבחרים של פריסלנד על מנת להפוך את משרת הסטאדהאודר לירושה של בית נסאו-דיאץ. ב-26 בנובמבר 1683 התחתן היינריך קזימיר עם הנרייטה אמליה, נסיכת אנהלט-דסאו, בתם של יוהאן גאורג השני, נסיך אנהלט-דסאו והנרייטה שרלוטה, רוזנת נסאו, ממנה היו לו 9 ילדים. ב-25 במרץ 1696 מת היינריך קזימיר, ובנו יוהאן וילם פריסו מונה במקומו לנסיך נסאו-דיאץ ולסטאדהאודר של פריסלנד וחרונינגן.

## משפחתו
ב-26 בנובמבר 1683 התחתן היינריך קזימיר עם הנרייטה אמליה, נסיכת אנהלט-דסאו, בתם של יוהאן גאורג השני, נסיך אנהלט-דסאו והנרייטה שרלוטה, רוזנת נסאו, ממנה היו לו 9 ילדים:
* וילם גאורג פריסו, נסיך הכתר של נסאו-דיאץ (1685–1686)
* הנרייטה אלברטינה, נסיכת נסאו-דיאץ (1686–1754)
* יוהאן וילם פריסו, נסיך אורנז' (1687–1711)
* מריה אמליה, נסיכת נסאו-דיאץ (1689–1771)
* סופיה הדוויג, נסיכת נסאו-דיאץ (1690–1734), התחתנה עם קרל לאופולד, דוכס מקלנבורג-שוורין
* איזבל שרלוטה, נסיכת נסאו-דיאץ (1692–1757), התחתנה עם כריסטיאן, נסיך נסאו-דילנבורג
* יוהנה אגנס, נסיכת נסאו-דיאץ (1693–1765)
* לואיז לאופולדינה, נסיכת נסאו-דיאץ (1695–1758)
* הנרייטה קזימירה, נסיכת נסאו-דיאץ (1696–1738)

## אילן יוחסין

## קישורים חיצוניים

* 

קטגוריה:נסיכי אוראניה-נסאו
קטגוריה:נסיכים גרמנים
קטגוריה:בית נסאו
קטגוריה:ילידי 1657
קטגוריה:נפטרים ב-1711
תומאס קאנטרימן

**תומאס מ. קאנטרימן** (באנגלית: **Thomas M. Countryman**) הוא דיפלומט אמריקאי אשר שימש כעוזר מזכיר המדינה לביטחון בינלאומי ולמניעת תפוצה גרעינית ותת מזכיר המדינה לענייני ביטחון בינלאומי.

## ביוגרפיה
**תומאס מ. קאנטרימן** נולד ב-1957 בארצות הברית. הוא למד באוניברסיטת וושינגטון בסנט לואיס ובבית הספר לממשל על שם ג'ון קנדי באוניברסיטת הרווארד.

הוא הצטרף למחלקת המדינה של ארצות הברית ב-1982. בין השנים 1983 עד 1985 הוא הוצב בשגרירות ארצות הברית בבלגרד. בשנים 1985 עד 1988 הוא עבד במחלקה לענייני מזרח אירופה ויוגוסלביה. בין השנים 1988 עד 1990 הוא למד את השפה והתרבות הערבית בארצות הברית ותוניסיה. בעת מלחמת המפרץ הוא עבר לשגרירות האמריקאית בקהיר. בין השנים 1991 עד 1993 הוא היה אחראי לדווח על עניינים פוליטיים, ביטחוניים ודתיים במצרים

ב-1993 עד 1994, הוא עבד במשרד ללוחמה בטרור. בין השנים 1994 עד 1997 הוא שימש כיועץ מיוחד לשגרירת ארצות הברית באומות המאוחדות מדליין אולברייט לענייני המזרח התיכון והיה איש הקשר האמריקני עם "UNSCOM". בשנים 1999 עד 2000 כיהן כמנהל המשרד לענייני דרום מרכז אירופה במחלקת המדינה. בשנים 2001 עד 2005 הוא הוצב בשגרירות ארצות הברית ברומא. בשנים 2005 עד 2008 הוא כיהן כסגן ראש משלחת ארצות הברית בשגרירותה באתונה. בשנים 2008 עד 2009 הוא שימש כיועץ למדיניות חוץ לגנרל ג'יימס טי. קונוואי, מפקד חיל הנחתים של ארצות הברית. בשנים 2009 עד 2010 כיהן כסגן מזכיר המדינה לעניינים פוליטיים צבאיים, ובשנים 2010 עד 2011 כסגן עוזר מזכיר המדינה לענייני אירופה ואחראי לענייני הבלקן.

בשנת 2011, נשיא ארצות הברית ברק אובמה מינה אותו להיות עוזר מזכיר המדינה לענייני ביטחון בינלאומי ולמניעת הפצת נשק גרעיני, ולאחר אישור הסנאט הוא הושבע לתפקיד עוזר מזכיר ב-27 בספטמבר באותה השנה.
ב-27 בינואר 2017, כאשר היה בדרכו לכנס בנושא בקרת נשק, פיטר אותו נשיא ארצות הברית דונלד טראמפ מתפקידו.

## קישורים חיצוניים

* Farewell Remarks

## הערות שוליים

קטגוריה:דיפלומטים אמריקאים
קטגוריה:בוגרי אוניברסיטת וושינגטון בסנט לואיס
קטגוריה:בוגרי בית הספר לממשל באוניברסיטת הרווארד
קטגוריה:אמריקאים שנולדו ב-1957
אור-המלט (מחזה)

ממוזער | ימין
**אוּר-המלט** (בגרמנית: Ur-Hamlet) הוא מחזה אשר נכתב על ידי שייקספיר,  אשר לא ידוע על קיום עותק של המחזה, אך הוא מתוארך על ידי חוקרים למחצית השנייה של 1587. ידוע שהמחזה הוצג בלונדון. במחזה ידוע שיש דמות בשם המלט; וכן כי יש דמות רפאים  במחזה שבוכה "המלט, נקמה!".

## יצירות קשורות
הקשר של אור-המלט למחזה הידוע המלט של שייקספיר אינו ברור. ייתכן ומדובר במחזה המציג אירועים שהתרחשו לפני הטרגדיה של שייקספיר או אולי גרסה מוקדמת של המחזה.

כמה חוקרים מאמינים כי אור-המלט הושפע מהעבודה הגרמנית "Der bestrafte Brudermord".

## על המחבר
תומאס נאש (מחזאי אנגלי מהמאה ה-16) ציין את הדמיון בין סגנונו של המחזה המלט של שייקספיר לסגנון "הטרגדיה הספרדית" מאת תומאס קיד ולכן האמין שקיד הוא המחבר של אור המלט.

חוקרים אחרים מאמינים כי המחזה הוא גרסה מוקדמת של מחזהו של שייקספיר, וכהוכחה הם מצביעים על שלוש גרסאות מוקדמות של המחזה השייקספירי ששרדו שבהם קווי דמיון לאור-המלט. אפשרות נוספת היא שמדובר באותו מחבר על פני תקופה של שנים רבות. הארדין קרייג הראה במחקרו כי ייתכן ואור-המלט הוא טיוטה מוקדמת של המחזה שנכתב גם הוא על ידי שייקספיר. כך גם סוברים בצורה זו או אחרת הרולד בלום, פיטר אלכסנדר, ועוד.

הזרם המרכזי של החוקרים עדיין מחזיק בטענה שאור-המלט הוא פשוט גרסה משובשת בלתי מורשית לטקסט שפורסם בסופו של דבר.

## קישורים חיצוניים
* חקר מחזה המלט

קטגוריה:ערכים שבהם תבנית בריטניקה אינה מתאימה
קטגוריה:המלט
קטגוריה:יצירות שמחברן אינו ידוע
קטגוריה:מחזות מהמאה ה-16
ג'סטין קנאפ

**ג'סטין אנטוני קנאפ** (באנגלית: **Justin Anthony Knapp**; נולד ב-18 בנובמבר 1982) הוא ויקיפד אמריקאי, מוכר בשם העט Koavf והאדם הראשון שביצע מעל מיליון עריכות במיזם ויקיפדיה. נכון לדצמבר 2017, קנאפ ביצע מעל 2 מיליון עריכות. עד לאוקטובר 2016 עזר לכתוב שני ערכים מומלצים בוויקיפדיה האנגלית. מ-18 באפריל 2012 ועד 1 בנובמבר 2015 ניצב במקום הראשון בתור הוויקיפד הפעיל ביותר במיזם עד שסטיבן פרואיט עבר אותו. 

## השכלה
קנאפ החל את לימודיו התיכוניים בעיר אינדיאנפוליס בשנת 1997. הוא בעל תואר בפילוסופיה ובמדעי המדינה מאוניברסיטת אינדיאנה. בשנת 2013 החל מסלול התמחות לצורך עבודה כאח רפואי.

## פועלו
קנאפ עבר את רף מיליון העריכות הראשונות ב-19 באפריל 2012. הוא החל להיות פעיל במיזם ויקיפדיה במרץ 2005 ומאז תרם בממוצע 385 עריכות ליום. הוא ציין שהגורם שסייע לפעילותו הרבה במיזם היה פיטוריו. בשנת 2012, בירך מייסד ויקיפדיה ג'ימי ויילס את קנאפ על הישגו והעניק לו "פרס" מיוחד על פועלו – 20 באפריל הוכרז על ידו כ"יום ג'סטין קנאפ". בראיון שנערך עם קנאפ בשנת 2014 הוא סיפר כי הוא פעיל במיזם מדי יום ושחלק ניכר מעריכותיו הן "תיקוני תקלדה". הוא הוסיף ואמר כי הפיחות במספר התורמים למיזם אינו מהווה בעיה.

שם המשתמש שלו בוויקיפדיה Koavf, הוא ראשי תיבות של הביטוי "King of all Vext Fans" והוא מתייחס לסדרת קומיקס שאותה העריץ וקרא בשנות התשעים. הערך על ג'ורג' אורוול זכה לעריכות ולהרחבה רבה מצידו, וכן הוא קיטלג ערכים רבים על אלבומים לקטגוריות. ביוני 2012 התפרסם במקומון שקנאפ נהג לבצע עריכות על פני פרק זמן של כ-16 שעות ביום.

קנאפ לקח חלק גם באקטיביזם פוליטי ונאם לטובת בני מיעוטים במערב סהרה. בשנים האחרונות התפרנס כשליח פיצה, עובד במכולת וכטלפן.

## קישורים חיצוניים

* דף המשתמש של קנאפ בוויקיפדיה האנגלית.

## הערות שוליים

קטגוריה:פעילים חברתיים אמריקאים
קטגוריה:ויקיפדים אמריקאים
קטגוריה:קווייקרים
קטגוריה:בוגרי אוניברסיטת אינדיאנה באינדיאנפוליס
קטגוריה:אמריקאים שנולדו ב-1982